Also mir sin nooch em Schwimme, Taucherlis spiele un Kieselsteiner übers Wasser flitze lehn uf unser Stück Handtuech uf em steinige Ufer gläge un hen gveschpert. Ei Gchiicht nooch de ander isch verzellt wore, über Lehrer un Klassekamerade he mer glacht un grooßi Plän für d Zuekunft usgheckt, wo mir alli schu uf em Ruckweg hen widdder vergesse gha. Meischtens si mer aber in Lohr ins Aktiebädli. Des isch vum ä Zaun us Holzbretter verdeckt gsin, demit mr vun dusse nit het sähne könne, wie viili Madonnas un Arnold Schwarzeneggers ihri Prachtkörper do drinne spaziere führe.